
	1.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam precizēt Ministru kabineta noteikumu projekta "Grozījumi Ministru kabineta 2014. gada 21. janvāra noteikumos Nr. 50 "Elektroenerģijas tirdzniecības un lietošanas noteikumi"" (turpmāk – projekts) sākotnējās ietekmes (ex-ante) novērtējuma ziņojuma (anotācijas) 1.3. apakšsadaļā ietverto informāciju, norādot Elektroenerģijas tirgus likuma tiesību normas, kurās paredzēts attiecīgais regulējums. Tā, piemēram, nav skaidrs, kura Elektroenerģijas tirgus likuma tiesību norma pieļauj iespēju tirgotājam vienoties ar mājsaimniecības lietotāju par saražotās elektroenerģijas pārdošanu ārpus neto norēķinu sistēmas u.tml.
 
Piedāvātā redakcija
-
	Ilze Māliņa (TM)

	2.
	Noteikumu konsolidētā versija
III. Elektroenerģijas neto uzskaites sistēma
	Priekšlikums
Lūdzam precizēt projektā paredzētajos grozījumos Ministru kabineta 2014. gada 21. janvāra noteikumu Nr. 50 "Elektroenerģijas tirdzniecības un lietošanas noteikumi" (turpmāk – noteikumi) III nodaļā, kā arī noteikumu III1 nodaļā paredzētajā regulējumā, lietojot vienu terminu, kas attiecas uz attiecīgajiem līgumiem un objektiem. Tā, piemēram, projekta 1.7. apakšpunktā paredzētajā noteikumu 3.1 punktā ir minēts elektroenerģijas tirdzniecības līgums un vienošanās ar sadales sistēmas operatoru par elektroenerģijas neto uzskaites sistēmas lietošanu, projekta 1.13. apakšpunktā paredzētajā noteikumu 18.2 punktā ir minēta vienošanās par elektroenerģijas pārdošanu, projekta 1.9. apakšpunktā paredzētajā noteikumu 13. punktā ir minēts mājsaimniecības lietotāja objekts, kurš atbilst elektroenerģijas neto uzskaites sistēmas piemērošanas nosacījumiem, projekta 1.10. apakšpunktā paredzētajā noteikumu 15. punktā ir minēts mājsaimniecības lietotāja objekts, kuram ir tiesības norēķinos par tajā saražoto un patērēto elektroenerģiju piemērot elektroenerģijas neto uzskaites sistēmu, projekta 1.12. apakšpunktā paredzētajā noteikumu 18.1 punktā ir minēts objekts, kurš atbilst elektroenerģijas neto uzskaites sistēmas piemērošanas nosacījumiem, projekta 1.7. apakšpunktā paredzētajā noteikumu 3.1 punktā ir minēts līgums ar tirgotāju par elektroenerģijas neto norēķinu sistēmas izmantošanu vai par elektroenerģijas pārdošanu, projekta 1.16. apakšpunktā paredzētajā noteikumu 18.10 punktā ir minēta vienošanās ar no atjaunojamiem energoresursiem iegūtas elektroenerģijas aktīvo lietotāju par saražotās elektroenerģijas pārdošanu, projekta 1.16. apakšpunktā paredzētajā noteikumu 18.7 punktā ir minēti no atjaunojamiem energoresursiem iegūtas elektroenerģijas aktīvā lietotāja objekti, projekta 1.16. apakšpunktā paredzētajā noteikumu 18.12 punktā ir minēti elektroenerģijas aktīvā lietotāja elektroenerģijas neto norēķinu sistēmas ietvaros esošie objekti u.tml.

